stanford-oval/wikipedia huggingface dataset:
היפר-פעולות

במתמטיקה, רצף היפר-פעולות הוא סדרה אינסופית של פעולות, אשר מתחילה בפעולה האונארית של פונקציית המספר העוקב ( n=0), ממשיכה עם הפעולות הבינאריות של חיבור ( n=1), כפל ( n=2) וחזקה ( n=3) וממשיכה עם פעולות בינאריות נוספות שהן אסוציאטיביות מימין. המתמטיקאי ראובן גודשטיין נתן שמות לפעולות שמעבר לחזקה: האיבר ה-n-י של הסדרה נקרא לפי התחיליות היווניות של  n, בתוספת הסופית "ציה" (לדוגמה, טטרציה ( n=4), פנטציה ( n=5), הקסציה ( n=6), וכן הלאה). פעולות אלו יכולות להירשם באמצעות  n-2 חצים בשיטת החץ של קנות' (כאשר  n\geq 3). ניתן לפרש כל היפר-פעולה באופן רקורסיבי לפי הפעולה הקודמת לו, באמצעות הנוסחה:
{\begin{matrix}a\uparrow ^{m}b&=&\underbrace {a\uparrow ^{m-1}(a\uparrow ^{m-1}(a\uparrow ^{m-1}(...(a\uparrow ^{m-1}(a\uparrow ^{m-1}a))...)))} \\&&b{\mbox{ copies of }}a\end{matrix}}       ( m\geq 0)
היא גם יכולה להיות מוגדרת לפי כלל הנסיגה שבהגדרתה, כמו בגרסת החץ של קנות' של פונקציית אקרמן:
אפשר להשתמש בכך כדי להציג מספרים גדולים בהרבה מאלה שניתן בכתיב מדעי, כמו מספרי סקיוז וגוגולפלקס, אבל יש מספרים אשר אפילו אותם לא ניתן להציג בנקל, כמו מספר גרהאם ו-TREE(3). כלל נסיגה זה משותף לווריאנטים רבים של היפר-פעולות (ראו מטה).
הגדרה

רצף ההיפר-פעולות הוא סדרת הפעולות הבינאריות:  H_{n}(a,b)(\mathbb {N} _{0})^{3}\rightarrow \mathbb {N} _{0}, המוגדר באופן רקורסיבי כך:
H_{n}(a,b)={\begin{cases}b+1&{\text{if }}n=0\\a&{\text{if }}n=1,b=0\\0&{\text{if }}n=2,b=0\\1&{\text{if }}n\geq 3,b=0\\H_{n-1}(a,H_{n}(a,b-1))&{\text{otherwise}}\end{cases}}
עבור  n=0, הגדרה זו מחקה את פעולתה של פונקציית המספר העוקב, והפעולה הבינארית הופכת בפועל לפעולה אונארית – תוך השמטת (ללא תלות ב-) הארגומנט הראשון.
עבור  n=1,2,3, הגדרה זו מחקה את ארבע הפעולות האריתמטיות הראשונות ברצף.
מכאן, נקבל:
עבור  n\geq 4, הגדרה זו מרחיבה את הפעולות הבסיסיות הללו מעבר לחזקה, אל מה שניתן לרשום בעזרת החץ של קנות':
ניתן להרחיב את שיטת הרישום של קנות' לפרמטרים (שלמים) גדולים מ-  -2, כך שתהיה התאמה מלאה עם כל רצף ההיפר-פעולות (למעט הפער המספרי באינדקסים):
H_{n}(a,b)=a\uparrow ^{n-2}b{\text{ for }}n\geq 0
לפיכך, אפשר לראות את רצף ההיפר-פעולות כתשובה לשאלה "מה הלאה?" בסדרה: פונקציית המספר העוקב, חיבור, כפל, חזקה, ...
מהתבוננות בזהויות:
a+b=(a+(b-1))+1
a\cdot b=a+(a\cdot (b-1))
a^{b}=a\cdot (a^{(b-1)})
a\uparrow \uparrow b=a^{a\uparrow \uparrow {(b-1)}}
המדגימות את היחסים בין הפעולות האריתמטיות הבסיסיות, ניתן ללמוד איך להגדיר את הפעולות הבאות ברצף באופן טבעי, דלעיל. לעיתים, מתייחסים לפרמטרים של היררכיית ההיפר-פעולות במונחים האנלוגיים מעולם החזקות, כך ש- a הוא ה"בסיס",  b הוא ה"מעריך", ו- n היא ה"מעלה" (או ה"דרגה").
דוגמאות

במונחים פשוטים, ההיפר-פעולות הן דרך לבנות מספרים, שקצב גידולם הולך וגובר, בהתבסס על האיטרציות של ההיפר-פעולה הקודמת. הרעיונות העומדים מאחורי ההיפר-פעולות ומאחורי פונקציית המספר העוקב, החיבור, הכפל והחזקה, זהים בבסיסם:
אופרטור המספר העוקב (הפרימיטיבי והבסיסי ביותר) – מניב מהמספר  x את המספר  x+1
אופרטור החיבור – מציין כמה פעמים יש להוסיף את המספר  1 לעצמו, כדי לקבל את הערך הסופי
אופרטור הכפל – מציין כמה פעמים יש להוסיף את מספר כלשהו לעצמו, כדי לקבל את הערך הסופי
אופרטור החזקה – מציין כמה פעמים יש לכפול מספר כלשהו בעצמו, כדי לקבל את הערך הסופי
הטבלה הבאה מציגה את שבעת ההיפר-פעולות הראשונות (0 עד 6):
(שימו לב, שבערך זה אנו מגדירים:  0^{0}=1)
|  n | פעולה   H_{n}(a,b) | הגדרה | שמות | תחום הגדרה |
| --- | --- | --- | --- | --- |
| 0 |  1+b |  {1+{\underbrace {1+1+1+\cdots +1}  \atop {b{\mbox{ copies of 1}}}}} | היפר-0, קידום, פונקציית המספר העוקב, אפסציה | לכל  a ו-  b |
| 1 |  a+b |  {a+{\underbrace {1+1+1+\cdots +1}  \atop {b{\mbox{ copies of 1}}}}} | היפר-1, חיבור | לכל  a ו-  b |
| 2 |  a\cdot b |  {{\underbrace {a+a+a+\cdots +a} } \atop {b{\mbox{ copies of }}a}} | היפר-2, כפל | לכל  a ו-  b |
| 3 |  a^{b} או  a\uparrow b |  {{\underbrace {a\cdot a\cdot a\cdot a\cdot \ldots \cdot a} } \atop {b{\mbox{ copies of }}a}} | היפר-3, חזקה |  a>0 וגם  b ממשי או  a\geq 0 וגם  b אי-שלילי או  a\neq 0,  b שלם, עם כמה הרחבות רב-ערכיות למספרים מרוכבים |
| 4 |  ^{b}a או  a\uparrow \uparrow b |  {{\underbrace {a\uparrow (a\uparrow (a\uparrow (a\uparrow \cdots \uparrow a))...)} } \atop {b{\mbox{ copies of }}a}} | היפר-4, טטרציה |  a\geq 0 או  a שלם,  b\geq -1 שלם (עם כמה הרחבות שהוצעו) |
| 5 |  a\uparrow \uparrow \uparrow b או  a\uparrow ^{3}b |  {{\underbrace {a\uparrow \uparrow (a\uparrow \uparrow (a\uparrow \uparrow (a\uparrow \uparrow \cdots \uparrow \uparrow a))...)} } \atop {b{\mbox{ copies of }}a}} | היפר-5, פנטציה |  a\geq -1 שלם וגם  b\geq -1 שלם |
| 6 |  a\uparrow \uparrow \uparrow \uparrow b או  a\uparrow ^{4}b |  {{\underbrace {a\uparrow ^{3}(a\uparrow ^{3}(a\uparrow ^{3}(a\uparrow ^{3}\cdots \uparrow ^{3}a))...)} } \atop {b{\mbox{ copies of }}a}} | היפר-6, הקסציה |  a\geq -1 שלם וגם  b\geq -1 שלם |
מקרים מיוחדים

(Hn(0, b =
(Hn(a, 0 =
Hn(a, −1) =
היסטוריה

אחד הדיונים הקדומים ביותר אודות היפר-פעולות היה ב-1914 בידי אלברט בנט, שפיתח חלק מתורת ההיפר-פעולות הקומוטטיבית. כ-12 שנים לאחר מכן, וילהלם אקרמן הגדיר את "פונקציית אקרמן":  \phi (a,b,n), שבמידת מה, מזכירה את רצף ההיפר-פעולות.
בעבודתו מ-1947, ראובן גודשטיין הציג את הרצף הספציפי של פעולות, אשר קרויות כיום "היפר-פעולות", והציע את השמות היווניים "טטרציה", "פנטציה" וכו', לפעולות שמעבר לפעולת החזקה (מכיוון שהן תואמות את מיקומן ברצף: 4 (טטרה), 5 (פנטה)). נראה כי, בתור פונקציה ב-3 משתנים (ניתן להגדיר פונקציה  G:  G(n,a,b)=H_{n}(a,b)), רצף ההיפר-פעולות בכללותו הוא גרסה של פונקציית אקרמן המקורית  \phi (a,b,n) – פונקציה רקורסיבית, אבל לא רקורסיבית פרימיטיבית – כמו זו ששונתה על ידי גודשטיין, כדי לשלב את פונקציית המספר העוקב הפרימיטיבית יחד עם שאר שלוש הפעולות הבסיסיות של האריתמטיקה (חיבור, כפל, חזקה), ולאפשר הרחבה חלקה, טבעית ופשוטה יותר ("seamless") שלהן מעבר לחזקה.
פונקציית אקרמן המקורית ב-3 משתנים  \phi  עושה שימוש באותו כלל נסיגה המשמש בגרסתו של גודשטיין (ההיפר-פעולות), אך שונה ממנה בשני אופנים. ראשית, היא מגדירה רצף פעולות שמתחיל בפעולת החיבור (n=0) במקום להתחיל בפונקציית המספר העוקב, אחר כך כפל (n=1), חזקה (n=2), וכן הלאה. שנית, התנאים התחיליים של  \phi  גוררים את השוויון \phi (a,b,3)=a\uparrow \uparrow (b+1), ובכך נבדלות פונקציית אקרמן המקורית וגרסתו של גודשטיין בהיפר-פעולות שמעבר לחזקה. המשמעות של הביטוי " b+1" בשוויון האחרון היא, שמתקיים  \phi (a,b,3)=a^{a^{\cdot ^{\cdot ^{\cdot ^{a}}}}}, כאשר  b מונה את מספר האופרטורים (העלאה בחזקה), במקום לספור את מספר האופרנדים (" a"-ים), כפי ש- b עושה בביטוי  a\uparrow \uparrow b, וכך גם עבור הפעולות מדרגות גבוהות יותר.
ראו גם

מספרים גדולים
יקום (קיבוץ)

ערך זה עוסק בקיבוץ בשם יקום. אם התכוונתם למשמעות אחרת, ראו .
בניית בית ביקום
יָקוּם הוא קיבוץ השייך לתנועת הקיבוץ הארצי ונמצא באזור השרון. הקיבוץ שוכן בין הערים הרצליה ונתניה, ושדותיו נושקים לשדות קיבוץ תל יצחק מצד מזרח. מצד מערב ממוקמים כביש החוף, קיבוץ געש ושפיים. יקום שייך למועצה אזורית חוף השרון. הקיבוץ הוקם בשנת 1947.
היסטוריה

הקיבוץ החל את דרכו כ"קיבוץ א"י ד'", בשנת 1938, בסמוך לחדרה. המייסדים נאלצו להמתין כשמונה שנים עד שהוקצתה להם אדמה להתיישב בה בסמוך ל"ואדי פאליק". במהלך ההמתנה הצטרפו לקבוצה חברים נוספים מגרמניה, בולגריה ופולין. חברים בקבוצה נשלחו לעבוד ביישובים יהודיים מבוססים יותר, כמו בית גן בגליל. בלילה שבין 10–11 במרץ 1947, לפני קום המדינה, עלו חברי הקיבוץ לשטח שנרכש מאדמות ח'ירבת א-זבאבדה, שהיה באותה תקופה רווי בביצות ובקשיים קיומיים רבים אחרים. העולים למקום התרכזו בשפיים וממנה עלו לנקודה, הקימו מגדל מים, צריף מגורים וגדר היקפית. בעת העלייה מנה הקיבוץ 120 חברים ו-30 ילדים. למקום נקבע השם "יקום" על ידי ועדת השמות המרכזית. חברי הקיבוץ התנגדו בתחילה לשם וערערו לוועדת השמות. שמות אחרים שהוצעו על ידי החברים היו "פלגים", "אשלים", "גבעים" ו"שער-ים". מאז העלייה על הקרקע יובשו הביצות, הופרח שטח הבעל והפך לקיבוץ משגשג. בדצמבר 1949 גרמו הגשמים לנזקים כבדים לקיבוץ.
עד שנת 1964 התפרנס הקיבוץ בעיקר מחקלאות. בשנה זו רכש הקיבוץ מפעל פלסטיק והחל לעסוק גם בתעשייה. בשנת 2003 עבר קיבוץ יקום תהליך שינוי והפרטה כחלק מתהליכי ההפרטה המואצים של הקיבוצים בישראל.
במאה ה-21 נהנית יקום מצמיחה דמוגרפית קבועה, הודות למענה תעסוקתי רחב, קרבה לערים במרכז ומתן אפשרות לבני הקיבוץ, החברים בו, לבנות את ביתם בקיבוץ.
ענפי המשק

פרט לחקלאות, המתאפיינת בגידולי שדה ובמטעים, מתפרנסים חברי הקיבוץ מתעשייה ומשירותים. מפעל "פלסטיב", המפעל הגדול בישראל לייצור מכלי פלסטיק, נמצא בבעלות הקיבוץ ומניב חלק מהכנסותיו של הקיבוץ. בשנת 2008 נחתמה עסקה למכירת מחצית מאחזקות הקיבוץ במפעל לשותף אסטרטגי מתחום הפלסטיק. לאחר מספר שנים המפעל נמכר לקבוצת "שלם פתרונות אריזה".
ברשות הקיבוץ מבני תעשייה, מסחר ומשרדים המנוהלים על ידי הקיבוץ. חלק מהכנסות הקיבוץ מתקבל מהפעלת מרכז מסחרי ותחנת דלק בכניסה לקיבוץ וכן, פארק תעשיות היי-טק בשם "גרין פארק" המאכלס מספר חברות ידועות כגון פז, דור אלון, סמסונג, HOT ואינטל. כתוצאה מהתנהלות פיננסית מבוקרת והשקעות נבונות, יחד עם מיקומו הגאוגרפי, נחשב הקיבוץ לאחד האמידים בישראל.
הקמת הקיבוץ, 11 במרץ 1947
חזית חדר האוכל בתכנונו של האדריכל שמואל מסטצ'קין, נובמבר 2009
EuroPark - הכניסה לפארק התעשייה של הקיבוץ
פארק התעשייה ביקום, מאי 2008
בית התרבות בתכנון האדריכל מנחם באר
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  רון בריימן, מאה להתנחלויות הקיבוציות, באתר News1 מחלקה ראשונה
↑  העליה ליקום, דבר, 12 במרץ 1947
↑  א.פ. סטון, עם הבונים בצל המצור, משמר, 14 במרץ 1947
↑  על פי פרוטוקול ישיבת החברים מ-5 במאי 1947
↑  הגשמים גורמים נזקים חמורים, דבר, 28 בדצמבר 1949
↑  השטפונות גרמו נזק רב, על המשמר, 29 בדצמבר 1949
| --- | --- |
בקרת זהויות :  NLI: 987007537993705171  MusicBrainz: 6ff682dd-abde-4d88-9323-030918533e9d  VIAF: 168532085   WorldCat (עם VIAF): 168532085
להב (קיבוץ)

| --- | --- |

מראה הקיבוץ ממרפסת התצפית במרכז ג'ו אלון
מדינה: ישראל ישראל
מחוז: הדרום
מועצה אזורית: בני שמעון
גובה ממוצע: ‎455 מטר
תאריך ייסוד: 1952
תנועה מיישבת: התנועה הקיבוצית
סוג יישוב: קיבוץ
מוצא המייסדים: הונגריה
נתוני אוכלוסייה לפי הלמ"ס לסוף 2023
  - אוכלוסייה: 675 תושבים
    - מתוכם, תושבי ישראל: 652 תושבי ישראל
 מפת מיקום  מפה דינמית   (למפת הר חברון מערב מוגדלת) להב(למפת הר חברון מערב רגילה) להב(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום להב(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום להב31°22′47″N 34°52′08″E﻿ / ﻿31.3796145250004°N 34.8688852893614°E﻿ / 31.3796145250004; 34.8688852893614  heמפת היישובים של מועצה אזורית בני שמעון באדום - להב בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 8 מתוך 10
http://www.lhv.co.il
לַהַב הוא קיבוץ בצפון הנגב, כ-20 ק"מ צפונית מזרחית לבאר שבע ובקרבת היישוב להבים. הקיבוץ מצוי בגובה של כ-470 מטר מעל פני הים וסביבו יער להב. הקיבוץ משתייך לזרם הקיבוץ הארצי ולמועצה האזורית בני שמעון. בשנת 2013 התגוררו בקיבוץ כ-500 תושבים כאשר כמחצית מהם חברי קיבוץ. 28 משפחות מתגוררות בשכונת ההרחבה בתוך שטח הקיבוץ.
הקיבוץ נוסד בשנת 1952 למרגלות "תל חליף", ובתחילה נקרא "צקלג", על שם עיר מקראית בשם זה ששכנה בסמוך. מאוחר יותר שונה שמו ל"להב", על שם גרעין הנח"ל שהקים אותו.
בשנת 2009 עבר הקיבוץ שינוי באורחות החיים. כיום הוא ממשיך ומקיים מסורות, שירותים ומוסדות קיבוציים ותיקים ובהם: חדר האוכל המשותף, מרפאה, מכבסה, חגים משותפים, מערכת חינוך מגיל 0 עד גיל 18 ועוד.
כלכלה

החקלאות בקיבוץ כוללת גידולי שדה (בשותפות עם קיבוץ כרמים) וכן חוות גידול ומשחטת חזירים לצורך ייצור ושיווק מוצרי בשר לבן.
בקיבוץ פועל מכון מחקר בשם "מוסד ומכון למדע ולמחקר החי", שנוסד בשנת 1963 עם חקיקת חוק איסור גידול חזיר, עמותה רשומה שמטרתה "עידוד וקידום המדע והמחקר של בעלי חיים, תזונתם, רבויים ודרכי הטיפול בהם וניצולם לצורך האדם". בדיר החזירים תועדו במספר מקרים תנאי צפיפות והתעללות.
הקיבוץ שותף עם קיבוץ דביר הסמוך בבעלות על מפעל "דולב" לייצור מכלי פלסטיק. בפאתי הקיבוץ ממוקם מרכז ג'ו אלון לתרבות ולמורשת הבדואים בנגב שמוחזק על ידי המועצה האזורית.
חינוך

תלמידי בית הספר היסודי בלהב לומדים בבית הספר האזורי המועצתי "יובלי הנגב" הנמצא בגבעות בר. תלמידי חטיבת הביניים והתיכון לומדים בקמפוס בית הספר האזורי מועצתי "מבואות הנגב" בקיבוץ שובל. כמאה מילדי הקיבוץ מתחנכים ומדריכים בקן השומר הצעיר בקיבוץ.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  אתר מפעל להב-הבשר מהקיבוץ
↑  תמר נהרי‏, מי מרוויח מהניסויים בחזירים בקיבוץ להב?, באתר וואלה, 7 בפברואר 2002
↑  מוסד ומכון למדע ולמחקר החי, באתר "גיידסטאר ישראל"
↑  תומר ממיה, ריקבון, צפיפות והתעללויות: תיעוד קשה חושף את המתרחש בדיר החזירים בקיבוץ להב, באתר כאן – תאגיד השידור הישראלי, 29 בפברואר 2020
↑  אורנה רינת, קפיטליזם חזירי, גרסת קיבוץ להב, באתר הארץ, 5 באוגוסט 2021
| --- | --- |
בקרת זהויות :  NLI: 987007455554705171  VIAF: 3274151717057713900008   WorldCat (עם VIAF): 3274151717057713900008 
ערך זה הוא קצרמרבנושא קיבוצים. אתם מוזמנים לתרום לוויקיפדיה ו.
CBeebies

| --- | --- |

 פרטי הערוץ
 מדינה:  בריטניה בריטניה
 תאריך השקה:  11 בפברואר 2002
 בעלות:  BBC
 משרד ראשי:  MediaCityUK 
 
 www.bbc.co.uk/cbeebies/
 
סי. ביביז (באנגלית: CBeebies) הוא ערוץ טלוויזיה בריטי המיועד לילדים והוא שייך לרשת האחות CBBC עבור גילאי 7 שנים. ומופעל כל יום בין השעות 6:00 ל-19:00, וגם שייכת ל-BBC4.
היסטוריה

ב-20 בנובמבר 2001 נחשף השם CBeebies באופן רשמי במסגרת פיצול רצועת השידור הקיימת של CBBC, וכי הוא ישמש הן כרצועה לפעוטות והן כערוץ דיגיטלי. ערוץ CBeebies הושק ב-11 בפברואר 2002 לצד ערוץ CBBC, כספין-אוף מרשת הטלוויזיה לילדים של ה-BBC. ארבע התוכניות הראשונות ששודרו בערוץ היו "טלטאביז", "בינקה", "Step Inside" ו"פינגו". הערוץ משודר בין השעות 6:00 ו-18:58, בכל ימות השבוע, וכתוצאה מכך חולק את הזמן עם ערוץ BBC Four המשודר לאחר שערוץ זה מסיים את שידוריו.
במרץ 2007 נוספה לרשת רצועת רדיו בשם CBeebies אודיו, ששודרה במשך שלוש שעות בכל יום ב-BBC Radio 7 עד אפריל 2011. CBeebies Radio המשיך כתכונה באתר האינטרנט של CBeebies החל מ-2013, וכן ב-BBC Sounds המשדרת מ-6 בבוקר עד 22:00. שבועון CBeebies Weekly יצא לאור לראשונה בשנת 2006.
החל ממרץ 2013 עבר CBeebies לבעלות שירות השידור של הכוחות הבריטיים, וחולקת ערוץ עם BFBS Extra.CBeebies זמין גם באירלנד.
תכנים בולטים מהערוץ ששודרו בישראל

בישראל שודרו כמה מתוכניות הרכש בערוצים שונים מבניהם: ערוץ הופ! וערוץ לולי.
תכנים בולטים מהערוץ ששודרו בישראל > ערוץ הופ!

מספרי משימה (Numberjacks)
רחוב החיות 64 (Zoo lane 64)
מר מוכשר (Mister Maker)
נווה עצלנות (LazyTown)
היכון, חידון, הופ! (Kerwhizz)
פינת הציפורים (3rd & Bird)
שון כבשון (Shaun the Sheep)
סבא מתכווץ (Grandpa in My Pocket)
האחים קואלה (The Koala Brothers)
וידה רופאת החיות (Vida the Vet)
בוב הבנאי (Bob the Builder)
דר דוור (Postman Pat)
סמי הכבאי (Fireman Sam)
רחוב סומסום (Sesame Street)
אדון מצחיקון (funny lord)
טבע תום (Tree Fu Tom)
תכנים בולטים מהערוץ ששודרו בישראל > ערוץ לולי

טלטאביז (Teletubbies)
הגן הקסום... (...In the Night Garden)
ררי האריה (Raa Raa the Noisy Lion)
צ'ארלי דוב קטן (Little Charley Bear)
וויבולו (Waybuloo)
תפודים קטנים (Small Potatoes)
חבורת אבאדס (Abadas)
רני רן הסקרן (Baby Jake)
רז וברווז (Sarah and Duck)
ילדי העננים (Cloudbabies)
חברים בחווה (Back at the Barnyard)
טימי הטלה (Timmy Time)
דאגי (Hey Duggee)
בינג (Bing)
מישמיש העכביש (Woolly and Tig)
אמא ואני (Tee & Mo)
סיפורי ירח (Moon and Me)
מעגל קטנטנים (The Baby Club)
צבעבלוקס (Colourblocks)
פינוקי
תכנים בולטים מהערוץ ששודרו בישראל > ערוץ הילדים, לוגי ויויו

פאבלו השועל האדום (Pablo the Little Red Fox)
ארתור
פפפיראטים (Pfffirates)
ארט נינג'ה (Art Ninja)
תכנים בולטים מהערוץ ששודרו בישראל > ערוץ A+ KIDS

אלפאבלוקס (Alphablocks)
נאמברבלוקס (Numberblocks)
צבעבלוקס (החל מהראשון למרץ)
תכנים בולטים מהערוץ ששודרו בישראל > ערוץ דיסני ג'וניור

בלואי
קייט ומים-מים
תכנים בולטים מהערוץ ששודרו בישראל > ערוץ חינוכית

צ'רלי ולולה
בלואי (החל מהראשון לדצמבר)
נבחרת ארצות הברית בכדורסל

| --- | --- |

 מידע כללי
 התאחדות:  התאחדות הכדורסל של ארצות הברית
 הצטרפות:  1932
 השתייכות:  פיב"א אמריקה
 דירוג פיב"א (26 בנובמבר 2024):  1      
  - ניקוד פיב"א:  839.0
 מאמן:  סטיב קר
 אתר רשמי
 
 משחק בינלאומי ראשון
 ארצות הברית ארצות הברית 2 - 0 ספרד ספרד (ניצחון טכני) ברלין, גרמניה; 7 באוגוסט 1936
 הניצחון הכי גדול
 ארצות הברית ארצות הברית 156 - 73 ניגריה ניגריה לונדון, בריטניה; 2 באוגוסט 2012
 ההפסד הכי גדול
 ארצות הברית ארצות הברית 73 - 92 פוארטו ריקו פוארטו ריקו אתונה, יוון; 15 באוגוסט 2004
 אליפות העולם בכדורסל
 הופעות:  19 (הראשונה ב-1950)
 ההישג הטוב:  : 1954, 1986, 1994, 2010, 2014   : 1950, 1959, 1982   : 1974, 1990, 1998, 2006
 המשחקים האולימפיים
 הופעות:  20 (הראשונה ב-1936)
 ההישג הטוב:  : 1936, 1948, 1952, 1956, 1960, 1964, 1968, 1976, 1984, 1992, 1996, 2000, 2008, 2012, 2016, 2020, 2024   : 1972   : 1988, 2004
 אליפות אמריקה בכדורסל
 הופעות:  11 (הראשונה ב-1989)
 ההישג הטוב:  : 1992, 1993, 1997, 1999, 2003, 2007, 2017   : 1989   : 2022
 
נבחרת הגברים של ארצות הברית בכדורסל היא הסגל המייצג של ארצות הברית, במסגרת התחרותית של כדורסל הגברים לנבחרות לאומיות של פיב"א, ובכלל. במשך רוב שנות פעילותה במפעלים השונים נחשבה לבכירה שבנבחרות, לזכותה נזקפות 17 זכיות במדליית זהב אולימפית מתוך 20 אולימפיאדות בהן השתתפה (ומתוך 21 טורנירים אולימפיים שהתקיימו), חמש זכיות באליפות העולם בכדורסל ושבע זכיות באליפויות אמריקה.
בעברה הורכבה הנבחרת באופן מסורתי משחקני כדורסל חובבים, בין היתר בעקבות איסור של פיב"א על שיתוף של שחקני הליגות המקצועניות בארצות הברית, אך עם זאת במשך מספר עשורים שלטה הנבחרת האמריקנית ללא עוררין בזירה הבינלאומית. אך באולימפיאדת סיאול (1988) זכתה לראשונה רק במדליית הארד.
בשנת 1989 התירה פיב"א את האיסור על שיתוף מקצוענים ולאולימפיאדת ברצלונה (1992) כבר נשלחה לראשונה נבחרת אמריקנית שהעמידה סגל של כוכבים מליגת הכדורסל הבכירה של ארצות הברית, ה-NBA. נבחרת זו, אשר זכתה לכינוי "נבחרת החלומות" וזכתה בקלילות במדליית הזהב האולימפית, סימנה עליונות מחודשת של הנבחרת האמריקנית בזירה הבינלאומית.
לאחר זכייה במקום הראשון באליפות העולם בכדורסל 1994, כמו גם באולימפיאדת אטלנטה (1996) וב-אולימפיאדת סידני (2000), כשלה הנבחרת באליפות העולם בכדורסל 2002, בה סיימה במקום השישי וכן באולימפיאדת אתונה (2004) בה זכתה רק במדליית הארד. נחוש לשים קץ לרצף הכישלונות, שינה הדרג הניהולי את פילוסופיית המשחק בנבחרת והחל לבנות סגלים עם שחקנים קבוצתיים יותר, במקום לקבץ אוסף כוכבי NBA ברגע האחרון.
הנבחרת החדשה שנבנתה פתחה את אליפות העולם בכדורסל 2006 עם שבעה ניצחונות רצופים, אך הפסידה במפתיע לנבחרת יוון בחצי הגמר וסיימה במקום השלישי המאכזב. עם זאת, שנתיים מאוחר יותר הפגינה הנבחרת שליטה מוחלטת באולימפיאדת בייג'ינג 2008 וזכתה במדליית הזהב.
באליפות העולם בכדורסל 2010 זכתה הנבחרת במדליית הזהב בהנהגתו של השחקן הצעיר והמוכשר קווין דוראנט שהיה אז רק בן 22. גם באולימפיאדת לונדון (2012) הנבחרת זכתה במדליית הזהב. באולימפיאדת ריו דה ז'ניירו (2016) שוב זכתה הנבחרת במדליית הזהב. באולימפיאדת טוקיו (2020) שוב זכתה הנבחרת במדליית הזהב ובאולימפיאדת פריז (2024) שוב זכתה הנבחרת במדליית הזהב.
הדירוג הנוכחי של נבחרת ארצות הברית ברשימת הדירוג של פיב"א לנבחרות גברים, הוא המקום ה-1 בעולם, נכון ל-26 בנובמבר 2024, ללא שינוי לעומת דירוג קודם.
היסטוריה > שליטה מוקדמת: 1968-1936

הודות לכך שעיקרי משחק הכדורסל פותחו בארצות הברית וכי הענף השתרש לתרבות האמריקנית טרם התבסס בארצות אחרות, בעשורים הראשונים לחדירת הענף לזירה הבינלאומית היה בין הנבחרת האמריקנית ליתר פער ברור.
כבר מהמשחקים האולימפיים הראשונים בהם נערכו תחרויות הכדורסל, בברלין (1936), סיימה נבחרת ארצות הברית במאזן 0-5 וזכתה במדליית הזהב. במהלך ששת הטורנירים האולימפיים הבאים הייתה הנבחרת האמריקנית בלתי מנוצחת וזכתה בכל מדליות הזהב. ההשתתפות במשחקים האולימפיים באותה תקופה הייתה מוגבלת לחובבנים בלבד, אך חלק משחקני הנבחרת האמריקנית כיכבו בשנים לאחר מכן בכדורסל המקצועני ביניהם ביל ראסל, אוסקר רוברטסון, ג'רי וסט וג'רי לוקאס. שלושת האחרונים כיכבו בנבחרת האמריקנית למשחקים האולימפיים באולימפיאדת רומא (1960) שנחשבה לטובה ביותר עד להקמתה של "נבחרת החלומות" בשנת 1992.
שחקנים בולטים נוספים היו אלכס גרוזה וראלף בירד שהוליכו את הנבחרת בשנת 1948, קלייד לאבלט שכיכב בשנת 1952, ביל ראסל וקיי סי ג'ונס שהובילו את הנבחרת בשנת 1956 וכן וולט בלאמי וטרי דישינג'ר שכיכבו גם הם בשנת 1960.
היסטוריה > מחלוקת באולימפיאדת מינכן 1972

לאחר שבע מדליות זהב רצופות במשחקים האולימפיים ומאזן מדהים של 0-63, ניצחה הנבחרת גם את שמונת משחקיה הראשונים בטורניר והגיעה לגמר אולימפיאדת מינכן (1972) מול נבחרת ברית המועצות. במשחק זה הפסידה נבחרת ארצות הברית לראשונה בהיסטוריה של המשחקים האולימפיים באחד המשחקים השנויים במחלוקת בתולדות המשחקים. שלוש שניות לסיום המשחק הובילה הנבחרת האמריקנית בתוצאה 49-50 לאחר שתי זריקות עונשין שקלע דאג קולינס. אולם, הצפירה לסיום המשחק נשמעה לפני הזריקה השנייה. לאחר זריקות העונשין, נכשלו הסובייטים לקלוע בזמן שנותר. אולם אחד השופטים הורה לשחק שנייה אחת נוספת לאחר ששמע את הצפירה המוקדמת. הסובייטים טענו שהם ביקשו פסק זמן לפני זריקות העונשין והשופט הורה לחדש את המשחק עם 3 שניות על שעון הזריקות. המשחק חודש והסובייטים כשלו במסירת הכדור, אולם השעון היה בתהליך איפוס בזמן ניסיון המסירה. צפירת הסיום נשמעה ושחקני הנבחרת האמריקנית החלו לחגוג את ניצחונם. אולם, מזכ"ל פיב"א ויליאם ג'ונס הורה לאפס את השעון שוב על 3 שניות ולחדש את המשחק מנקודת הזמן הזו. הפעם הסובייטים ניצלו את ההזדמנות ושחקן הציר שלהם, אלכסנדר בלוב, קלט מסירה ארוכה מצד אחד של המגרש אל הצד השני וקלע סל ניצחון עם צפירת הסיום, שקבע את התוצאה: 50-51 לסובייטים. הנבחרת האמריקנית הגישה ערעור לאחר המשחק שנדחה על ידי ועדת ערעורים שכללה חמישה נציגים בהחלטה של שלושה נגד שניים. ההחלטה נחשבה לפוליטית שכן שלושת הנציגים שדחו את ההחלטה היו ממדינות קומוניסטיות (הונגריה, פולין וקובה) בעוד שתומכי הערעור היו נציגי מדינות אנטי קומוניסטיות (איטליה ופוארטו ריקו). השחקנים האמריקנים בתגובה סירבו לקבל את מדליות הכסף שלהם.
היסטוריה > מהתאוששות במונטריאול לכישלון בסיאול: 1988-1976

לאחר ההפסד השנוי במחלוקת בגמר של 1972, הצליחה נבחרת ארצות הברית להחזיר לעצמה את מדליית הזהב באולימפיאדת מונטריאול (1976)
לאחר שניצחה את כל שבעת משחקיה בטורניר, זכתה במדליית הזהב השמינית שלה ושיפרה את מאזנה במשחקים האולימפיים למאזן של 1-78.
בעקבות פלישתה של ברית המועצות לאפגניסטן החליטו 62 מדינות, בכללן ארצות הברית, להחרים את אולימפיאדת מוסקבה (1980) ועקב כך לא השתתפה נבחרת הכדורסל במשחקים האולימפיים לראשונה בתולדותיה.
ארבע שנים מאוחר יותר אירחה לוס אנג'לס את המשחקים האולימפיים והפעם היה זה תורן של המדינות הקומוניסטיות להחרים את המשחקים. הנבחרת האמריקנית, בהופעת בכורה אולימפית של מייקל ג'ורדן, פטריק יואינג וכריס מאלין סיימה את הטורניר במאזן 0-8 ומדליית זהב תשיעית במשחקים האולימפיים.
אולימפיאדת סיאול (1988) הייתה האולימפיאדה האחרונה שבה שיחקה הנבחרת האמריקנית עם שחקנים לא מקצוענים. סגל הנבחרת כלל את כוכבי ה-NBA לעתיד דייוויד רובינסון ומיץ' ריצ'מונד אולם הנבחרת כשלה במשחק חצי הגמר מול ברית המועצות והפסידה 82-76. האמריקנים ניצחו את נבחרת אוסטרליה 49-78 במשחק על המקום השלישי וזכו במדליית הארד, ההישג הגרוע ביותר עד אז בתולדות הנבחרת במשחקים האולימפיים.